**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERĖMIMO KLAIPĖDOS MIESTO SAVIVALDYBĖS NUOSAVYBĖN“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant neatlygintinai perimti iš UAB „Pamario troba“, Klaipėdos miesto savivaldybės nuosavybėn inžinerinius tinklus, kurių įsigijimo vertė – 7020,00 Eur.

**2. Projekto rengimo priežastys ir kuo remiantis parengtas sprendimo projektas.**

Sprendimo priede nurodyti inžineriniai statiniai nuosavybės teise priklauso UAB „Pamario troba“, tinklai yra naujai nutiesti ir pripažinti tinkamais naudoti.

Klaipėdos miesto savivaldybės administracija ir UAB „Pamario troba“ 2006-08-22 sudarė Infrastruktūros objektų statybos sutartį Nr. J4-899, kurios 2.1.9. papunktyje nurodyta, kad UAB „Pamario troba“ pripažintus tinkamais naudoti inžinerinius tinklus perduoda Klaipėdos miesto savivaldybei.

UAB „Pamario troba“ kreipėsi į Klaipėdos miesto savivaldybės administraciją, siūlydama perimti nuosavybėn nurodytus inžinerinius tinklus.

Kadangi minimi tinklai Nekilnojamojo turto registre nuosavybės teise registruoti UAB „Pamario troba“, šių tinklų perėmimas turi būti vykdomas notarinio dokumento pagrindu – Dovanojimo sutartimi.

Perėmus nurodytus vandentiekio ir buitinių nuotekų tinklus savivaldybės nuosavybėn, bus vykdoma procedūra dėl jų perdavimo AB „Klaipėdos vanduo“.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Savivaldybės pagal sandorius gali įgyti turtą savo nuosavybėn.

**3. Kokių rezultatų laukiama.**

Perėmus nurodytą turtą savivaldybei nuosavybės teise, bus užtikrintas tinkamas turto valdymas ir naudojimas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas nekilnojamasis turtas.

Teikiame svarstyti šį sprendimo projektą.

PRIDEDAMA:

1. 2019-12-10 UAB „Pamario troba“ raštas Nr. R/19-12-10-1, 1 lapas;
2. 2006-08-22 Infrastruktūros objektų statybos sutartį Nr. J4-899, 4 lapai.

Turto skyriaus vedėjas Edvardas Simokaitis